2018.12.21. 09:22
A napokban derült ki, hogy Curtis nem jelent meg egy, a nyírbátori árva gyerekeknek szervezett fellépésen. A zenész leszögezte, ő az esemény előtt néhány nappal jelezte, hogy sajnos mégsem tudja megtartani a koncertet, ezt a szervezők cáfolták. Most pedig arról szólnak a hírek, hogy Curtis korábban zenésztársait is cserbenhagyta.
Curtis állítólag zenésztársaival is kiszúrtForrás: TV2
Ganxsta Zolee és a Kartellel lépett volna fel Curtis, egy dalt kellett volna előadnia, ám a Bors szerint eltűnt a koncert helyszínéről a rapper. Állítólag a gázsiját előre megkapta, meg is jelent a fellépésen, de mire fel kellett volna mennie a színpadra, nyoma veszett. „Telt házas buli volt, Curtis megjelent a megbeszélt időpontban, a koncert előtt. Megkapta előre a gázsiját, az öltözőben várt a színpadra lépésre. Amikor ő következett, felkonferálták, de nem érkezett meg a színpadra. A fiúk lementek megnézni, mi van vele, és hűlt helyét találták. Szó nélkül hazahúzott a buliról. Ilyet még soha nem tapasztaltam” – mondta egy technikus az esetről. Hozzátette, úgy tűnik, Majkának volt igaza a zenésszel kapcsolatban. A lap azt állítja, nem ez volt az egyetlen eset, amikor Curtis csalódást okozott a kollégáinak: Puskás Peti zenekarával is készítettek közös számot, ám a klip forgatásán nem jelent meg a rapper kétszer sem. Az üggyel kapcsolatban egyik zenész sem akart nyilatkozni.
Ganxsta ZoleePuskás PetiCurtisCserbenhagyás